b"\n_START_ARTICLE_\nArtabanes III av Partia\n_START_SECTION_\nBakgrunn\n_START_PARAGRAPH_\nArtabanes tilh\xc3\xb8rte arsakidedynastiet p\xc3\xa5 morssiden, skj\xc3\xb8nt navnet p\xc3\xa5 hans mor har g\xc3\xa5tt tapt. og som var i slekt med Vonones I foruten ogs\xc3\xa5 sin ektemann, den mediske fyrste Dareios II. Hans kjente besteforeldre var p\xc3\xa5 farssiden kong Artavasdes I av Media Atropatene og hans hustru Athenais. Artabanes hadde en yngre bror, Vonones II, som ogs\xc3\xa5 kom til \xc3\xa5 bli konge av Media Atropatene og Partia. Selv Artabanes var f\xc3\xb8dt og oppvokst i Partia, tilbrakte han ungdommen sammen med nomader \xc3\xb8st for Partia. \xc3\x85rsaken var antagelig at han flyktet i en periode da Romerriket dominerte konged\xc3\xb8mmene i omr\xc3\xa5det Kaukasia.\n_START_SECTION_\nKonge av Media Atropatene og senere Partia\n_START_PARAGRAPH_\nEtter at hans fetter p\xc3\xa5 farssiden, Artavasdes III, d\xc3\xb8de i 6 e.Kr., og som hadde fungert som konge av Media Atropatene og Armenia fra 4 til 6 e.Kr., etterfulgte Artabanes III sin fetter som konge av Media Atropatene. Han fungerte som konge fra \xc3\xa5r 6 og fram til 10 e.Kr., men lite er kjent fra hans kongetid._NEWLINE_I \xc3\xa5r 10 gikk Artabanes av som konge i Media Atropatene for \xc3\xa5 bli konge av Partia. Hans bror Vonones II overtok som konge i Media Atropatene etter ham. Artabanes ble invitert av adelen i Partia til \xc3\xa5 erstatte Vonones I, som ikke ga seg etter kamp. Til sist ble Artabanes seirende og Vonones I flyktet til Armenia hvor han klarte \xc3\xa5 albue seg fram til \xc3\xa5 bli landets nye konge. Han ble anerkjent av Augustus._NEWLINE_Krigen mellom Vonones I og Artabanes III var langvarig og tvilsom. P\xc3\xa5 en mynt som Vonones I utstedte feiret han seier over sin rival og okkuperte den partiske hovedstaden Ktesifon i Babylonia, men Artabanes III viste seg \xc3\xa5 v\xc3\xa6re sterkest i det lange l\xc3\xb8p. Da Artabanes III invaderte Armenia flyktet Vonones I til romersk Syria, og den nye romerske keiser Tiberius fant det lite hensiktsmessig \xc3\xa5 st\xc3\xb8tte ham. Germanicus, Tiberius' nev\xc3\xb8 og arving, ble \xc3\xb8stover for \xc3\xa5 f\xc3\xa5 konkludert en avtale med Artabanes III. Den partiske kongen ble anerkjent som konge og venn av romerne. Armenia, som et romersk klientkonged\xc3\xb8mme, ble gitt Artaxias III i \xc3\xa5r 18 e.Kr._NEWLINE_Artabanes III var som alle partiske fyrster plaget av opposisjonen fra den partiske adelen. Det ble sagt at hans grusomhet var noe han hadde tatt til seg fra sin tid blant nomadene, og for \xc3\xa5 styrke sin autoritet som konge drepte han alle som tilh\xc3\xb8rte arsakidedynastiet han komme over. Oppr\xc3\xb8r blant mindre, underlagte nasjoner skjedde ogs\xc3\xa5. Han grep inn i den greskkulturelle byen Seleukia for \xc3\xa5 st\xc3\xb8tte oligarkene. To j\xc3\xb8diske r\xc3\xb8verh\xc3\xb8vdinger ved navn Anilai og Asinai klarte \xc3\xa5 skjule seg i \xc3\xa5revis ved Neerda i de babylonske myromr\xc3\xa5dene og til sist inngikk Artabanes III en avtale med dem hvor de ble gjort til satraper (guvern\xc3\xb8rer) av det omr\xc3\xa5det de allerede hadde tatt makten i.\n_START_SECTION_\nAvsatt og etablert p\xc3\xa5 nytt\n_START_PARAGRAPH_\nI 35 fors\xc3\xb8kte han p\xc3\xa5 nytt \xc3\xa5 erobre Armenia og etablere sin s\xc3\xb8nn Arsakes som konge der. En krig med romerriket var ikke til \xc3\xa5 unng\xc3\xa5. Den fraksjonen innenfor adelen i Partia som var fiendtlig innstilt til Artabanes III sendte en appell til keiser Tiberius om \xc3\xa5 sende en ny konge fra slekten til Fraates IV (slik Vonones I hadde v\xc3\xa6rt). Tiberius sendte en s\xc3\xb8nnes\xc3\xb8nn av Fraates IV ved navn Tiridates III og beordret Lucius Vitellius den eldre (far av den senere keiser Vitellius) til gjenopprette romersk autoritet i \xc3\x98sten. Ved en fingernem blanding av milit\xc3\xa6re og diplomatisk press lyktes Vitellius med sitt oppdrag. Artabanes III ble forlatt av sine tilhengere og m\xc3\xa5tte flykte \xc3\xb8stover. Tiridates III ble etablert som konge, men fikk straks vanskeligheter da han ble oppfattet som en vasall av romerne._NEWLINE_Artabanes III kom tilbake fra Hyrkania med en sterk h\xc3\xa6r av skytiske leiesoldater og partierne anerkjente han p\xc3\xa5 nytt som konge. Tiridates III forlot Seleukia ved Tigris og s\xc3\xb8kte tilflukt i romersk Syria. Artabanes III var ikke sterk nok for en krig med romerne og inngikk en avtale med Vitellius i 37 hvor han oppga alle tidligere krav. Uroen i Partia var ikke over, og kort tid etter ble han avsatt igjen og en viss Cinnamus ble utropt til konge. Artabanes III s\xc3\xb8kte tilflukt hos sin vasall, kong Izates bar Monobaz av Adiabene med hovedstad i Arbela (i dagens irakiske by Arbil). Izates drev forhandlinger p\xc3\xa5 hans vegne og med l\xc3\xb8ftet om fullstendig tilgivelse for alle de som hadde bidratt til \xc3\xa5 styrte ham, ble Artabanes III gjeninnsatt p\xc3\xa5 tronen i Partia enda en gang. Det gjorde ikke stor forskjell da han d\xc3\xb8de ikke lenge etter i 38, og tronen ble overtatt av hans s\xc3\xb8nn Vardanes I og Gotarzes II som fikk et styre som var enda mer turbulent enn det til deres far.\n_START_SECTION_\nFamilie\n_START_PARAGRAPH_\nMed en ukjent hustru hadde Artabanes III fire s\xc3\xb8nner: Arsakes I (konge av Armenia, drept i 35); Orodes (konge av Armenia, d\xc3\xb8d i 42 eller senere); Gotarzes II (konge av Paria, d\xc3\xb8d 51) og Vardanes I (konge av Paria, d\xc3\xb8d 47). Gotarzes kan ha v\xc3\xa6rt biologisk s\xc3\xb8nn, men det er ogs\xc3\xa5 mulig at han var adoptert. I henhold til [numismatikk|numismatisk]] likheter i mynter kan det tolkes som om Artabanes IV (konge i fra ca 80 til 90) ogs\xc3\xa5 var en s\xc3\xb8nn av Artabanes III."